Diana Morant participa en l'acte de presa de possessió del nou Comissari de la Policia Nacional de Gandia
04 febrer 2021

## Diana Morant participa en l'acte de presa de possessió del nou Comissari de la Policia Nacional de Gandia04 febrer 2021Última actualització: 14 juliol 2025

![](../gestion/img/e90059289b0a0864ade46b0a3bc7cccee99459a995b17921e665d6573176f5e9.jpg)  
  

L'alcaldessa de Gandia, **Diana Morant** i el regidor de Seguretat, **Nacho Arnau**, han assistit aquest matí a l'acte de presa de possessió de Luis Fernando Ascaso com a nou comissari de la Policia Nacional de Gandia. L'acte ha comptat amb l'assistència del Subdelegat de Govern, Rafael Rubio; l'alcaldessa de Benirredrà, Elena Blanco; i el Comissari Provincial Accidental de València, José Piris, entre d'altres.

L'alcaldessa ha posat en valor "l_'experiència, la magnífica trajectòria del nou comissari així com la seua gran vocació de servei públic_”. Ascaso ha desenvolupat funcions de seguretat ciutadana i investigació tant a Logronyo com a la Comisaria General de Policia Judicial. Morant també ha incidit que la seua arribada a Gandia es produeix en un moment "_complicat per a la societat i amb un desafiament important: garantir la seguretat en temps de pandèmia; uns temps que abasten noves normes, nous hàbits, noves restriccions, i, en definitiva, una nova forma de vida que ni en els nostres pitjors somnis hauríem imaginat_"

Durant el seu discurs, Diana Morant s'ha referit a la importància de la implicació de tots per superar aquest tipus d'adversitats i va posar com a exemple la crisi provocada per l'incendi produït a Marxuquera l'agost de 2018. "_Diuen que com més gran és l'obstacle, més és l'esforç que cal invertir per a aconseguir-ho, i que, per tant, major serà la satisfacció en superar-lo_". "_Comptem amb tots els ingredients per fer-ho. Gandia té una ciutadania exemplar, sensata i responsable. Tot això, sumat a les bones relacions i l'excel·lent coordinació entre el Govern local amb la Policia Nacional i la Guàrdia Civil han propiciat que Gandia haja reduït la delinqüència a mínims històrics. Gandia, ja ho sabeu, és una de les ciutats més segures d'Espanya. I això és una cosa del que, com a alcaldessa d'aquesta ciutat, em sent molt orgullosa_".

Morant va voler també realçar l'esforç sense precedents que està realitzant els membres de les Forces i Cossos de Seguretat de l'Estat. "_Esteu demostrant en la nostra ciutat un nivell de professionalitat, eficàcia i compromís amb el servei públic que ha anat més enllà de l'acompliment del deure. Us heu deixat la pell, arriscant en molts casos les vostres vides, circumstància que no puc deixar d'agrair_".

[Twittear](https://twitter.com/share)